open-index/open-wikipedia-markdown huggingface dataset:
სან-ხუან-დე-ლოს-მოროსი

**სან-ხუან-დე-ლოს-მოროსი** () — ქალაქი ცენტრალურ ვენესუელაში. გუარიკოს შტატის დედაქალაქი. 
ვენესუელის ქალაქებს შორის ფართობით იგი მეოთხე ადგილზეა, თუმცა მოსახლეობის სიმჭიდროვე მეტად დაბალია. 
2001 წლის აღწერის მონაცემებით ქალაქის მოსახლეობა შეადგენს 103 706 კაცს.

წარსულში სან-ხუან-დე-ლოს-მოროსი შედიოდა არაგუის შტატის შემადგენლობაში, შემდეგ შეუერთდა გუარიკოს შტატს, რის შემდეგ გახდა მისი დედაქალაქი. 

ქალაქის ტერიტორიაზე მდებარეობს მრავალი ისტორიული ძეგლი: სან-ხუან-ბაუტისტას მონუმენტი (სიმაღლე 20 მ), ბანდერას მონუმენტი, ბოლივარ-პლასა და სხვა მრავალი. არის სასარგებლო ცხელი წყაროებიც, რის გამოც აქ განვითარებულია ტურიზმი. 

სან-ხუან-დე-ლოს-მოროსში ჰაერის ტემპერატურა იცვლება 24°C-იდან 32°C-მდე.

## დაძმობილებული ქალაქები
* კალაბოსო – 
* ვალე-დე-ლა-პასკუა –  
* ალტაგრასია-დე-ორიტუკო –   
* არაუკა –    
* ვილიავისენსიო –    
* პუერტო-კაბეზასი –   
* მანისალესი –    
* ვალიადოლიდი –  

## იხილეთ აგრეთვე
*ვენესუელის ქალაქების სია

## რესურსები ინტერნეტში
* სან-ხუან-დე-ლოს-მოროსი რუკაზე 

კატეგორია:ვენესუელის ქალაქები
ვენესუელის ეროვნული ასამბლეა

**ვენესუელის ეროვნული ასამბლეა** () — ვენესუელის საკანონმდებლო ორგანო. ერთპალატიანი პარლამენტი შედგება ხუთი წლის ვადით, პროპორციული სისტემით არჩეული დეპუტატებისაგან. პარლამენტში სამი ადგილი დაჯავშნულია ადგილობრივი მოსახლეობისათვის. 

## რესურსები ინტერნეტში
*1999 Constitution   
*  National Assembly website 
*  Constitución de la República Bolivariana de Venezuela  (html)
*  Constitución de la República Bolivariana de Venezuela  (pdf)
*  1961 Constitution

კატეგორია:ვენესუელის პოლიტიკა
ადამიანი სახის გარეშე: ვლადიმერ პუტინის დაუჯერებელი აღმასვლა

**ადამიანი სახის გარეშე: ვლადიმერ პუტინის დაუჯერებელი აღმასვლა** (ინგ. The Man without a face: The unlikely rise of Vladimir Putin) — რუსეთის ფედერაციის პრემიერ-მინისტრის ვლადიმერ პუტინის ბიოგრაფია, მაშა გესენის ავტორობით. წიგნი პირველად გამოჩნდა ფრანკფურტის წიგნის ბაზრობაზე 2011 წელს. დაიბეჭდა გამომცემლობა Riverhead-ში. გესენი თავის წიგნში აღწერს, როგორ წაიყვანა ბორის ელცინმა КГБ მეორეხარისხოვანი ოპერი საკუთარ მემკვიდრედ, შემდეგ კი ეს უკანასკნელი სწრაფად გაუსწორდა ნებისმიერ პროგრესულ ძვრებს დემოკრატიისკენ და ხელისუფლებაში მკაცრ ავტოკრატად ჩამოყალიბდა. 

2011 წლის 20 ოქტომბერს The Washington Post-ი წერდა, რომ მისი ინფორმაციით, ვლადიმერ პუტინის ბიოგრაფია მისი ავტორისთვის საფრთხეს ქმნის. მაშა გესენის ლიტერატურული აგენტი ელიზ ჩეინი ცდილობდა, წიგნის საზღვარგარეთ გამოცემის უფლება გაეყიდა და ეს ისე გაეკეთებინა, რომ წიგნი ჩრდილში დარჩენილიყო.

## რესურსები ინტერნეტში 
* The Washington Post: "პუტინის ბიოგრაფია მისი ავტორისთვის საფრთხეს ქმნის" // Information Agency 'PirWeli'
* Putin biography raises risk for author *By Steven Levingston*, The Washington Post. 

კატეგორია:წიგნები პუტინის შესახებ
ჩარგალი

**ჩარგალი** — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, მაღაროსკარის თემში. თბილისიდან 80 კმ-ის დაშორებით. მდებარეობს ქართლის ქედის ჩრდილო-დასავლეთ კალთაზე, მდინარე ჩარგლულის ხეობაში. ზღვის დონიდან 1200 მ. დუშეთიდან 52 კმ.

ჩარგალში დაიბადა ვაჟა-ფშაველა. სოფელში არის მწერლის სახლ-მუზეუმი და იქვე ყოველ წელს ტრადიციული ფესტივალი „ვაჟაობა“ იმართება.

## დემოგრაფია
2014 წლის აღწერის მონაცემებით სოფელში ცხოვრობს 69 ადამიანი.

## ლიტერატურა
## რესურსები ინტერნეტში 
* ჩარგალი - Wikimapia

## სქოლიო
კატეგორია:დუშეთის მუნიციპალიტეტის სოფლები
რორშახი

**რორშახი** — *დარაჯების* კომიქსების პერსონაჟი. მისი შემქმნელები არიან მხატვარი დეივ გიბონსი და სცენარისტი ალან მური. პერსონაჟი პირველად გამოჩნდა სერიის *დარაჯები* პირველ ნომერში 1986 წელს. მას არ აქვს სუპერძალა, არის ძალიან კარგი მოკრივე და აკრობატი. ატარებს რორშახის ტესტის მსგავს ნიღაბს - თეთრ ნაჭერს, რომელზეც მელნის ლაქები მისი ხასიათის მიხედვით იცვლიან ფორმას. პერსონაჟი ამ ნიღაბს საკუთარ ნამდვილ სახეს უწოდებს.

## რესურსები ინტერნეტში
* 

კატეგორია:DC Comics-ის სუპერგმირები
კატეგორია:გამოგონილი ამერიკელები
კატეგორია:დარაჯების პერსონაჟები
ვაჟა-ფშაველას სახლ-მუზეუმი ჩარგალში

მინი|300პქ|მუზეუმის საერთო ხედიჯაბა ლაბაძის ფოტო
**ვაჟა-ფშაველას სახლ-მუზეუმი ჩარგალში** — მუზეუმი დუშეთის მუნიციპალიტეტის სოფელ ჩარგალში. 

ისტორიული ძეგლი დუშეთის მუნიციპალიტეტის სოფელ ჩარგალის ცენტრალურ ნაწილში. სახლი ერთსართულიანია, ოროთახიანი. ნაგებია რიყის ქვითა და ნატეხი ქვით. წინა მხარეს, გრძივი ფასადის მთელ სიგრძეზე, ხისსვეტებიანი გადახურული აივანი გასდევს. აივანი მხოლოდ გვერდებიდანაა გახსნილი. აივნიდან სწორკუთხა შესასვლელით ვხვდებით ვიწრო ტალანში, რომლის ორივე მხარეს სხვადასხვა ფართობის თითო ოთახია, ორივე ოთახის ფანჯრები აივანზე გამოდის. პატარა ოთახს ორი სწორკუთხა ფანჯარა აქვს, მოზრდილს — სამი. ორივე ოთახში თითო ბუხარია. ოთახებიდან თავდაპირველი ვაჟას მამის (პავლე რაზიკაშვილი, 1831-1890 წლები.) მიერ აგებული პატარა (16 კვადრატული მეტრი) ოთახია, ამ ოთახში დაიბადა და თავისი ცხოვრების უმეტესი ნაწილი გაატარა ცნობილმა ქართველმა პოეტმა ვაჟა-ფშაველამ (ლუკა რაზიკაშვილი 1861-1915 წლები.). მეორე ოთახი (ფართობი 20 კვადრატული მეტრი), რომელიც ვაჟას ოჯახისთვის იყო განკუთვნილი, მუზეუმის გახსნის წელსაა (1935) მიშენებული. 1976 წელს ძეგლზე სარესტავრაციო სამუშაოები ჩაატარა სპეციალურმა სამეცნიერო-სარესტავრაციო საწარმოო გაერთიანებამ (ხელმძღვანელი თ. აბრამიშვილი). აღდგა პავლესეული სახლი, შეკეთდა გადახურვა და სხვა. 1986 წელს, აღდგენილ იქნა საბძელ-გომური, წყლის წისქვილი, წყარო. 1987 წელს, მწერლის დაბადების 125 წლისთავზე, აშენდა მუზეუმი საგამოფენო დარბაზით და ერთი ფონდსაცავით (არქიტექტორები: ო. ლითანიშვილი, ა. გურული). მუზეუმის შესასვლელის წინ დაიდგა ვაჟა-ფშაველას ბრინჯაოს ქანდაკება — კვარცხლბეკზე შედგმული დიდი ზომის (სიმაღლე 5 მეტრი) თავი (მოქანდაკე — ბ. ავალიშვილი). ქანდაკების უკან, მუზეუმის სახურავზე, ვიწრო, სწორკუთხა კვარცხლბეკზე დგას არწივის ბრინჯაოს ქანდაკება, რომელიც ვაჟას მიერ შექმნილ პოეტურ სახეს განასახიერებს.

ვაჟა-ფშაველას სახლ-მუზეუმი დაარსდა 1961 წელს. მასში დაცულია, როგორც პოეტის ცხოვრებასა და მოღვაწეობასთან დაკავშირებული მემორიალური ნივთები, ასევე XIX და XX საუკუნის დასაწყისის ეთნოგრაფიული მასალები. იქვე ინახება პოეტის კრებულების სხვადასხვა პერიოდის გამოცემები. მუზეუმში აგრეთვე დაცულია პოეტისადმი მიძღვნილი ფერწერული, გრაფიკული და სკულპტურული ნამუშევრები, ფოტომასალა და სხვა. მუზეუმის ფონდში, საერთო ჯამში, 2000-ზე მეტი ერთეული ინახება.

## ლიტერატურა
## რესურსები ინტერნეტში 
* ვაჟა-ფშაველას სახლ-მუზეუმი ჩარგალში // ბურუსი 

კატეგორია:დუშეთის მუნიციპალიტეტის მუზეუმები
ეუკუმბენე

**ეუკუმბენე** () — ანთროპოგენური წარმოშობის ტბა და წყალსაცავი ავსტრალიაში. მდებარეობს ამავე სახელწოდების მდინარეზე, სნოუის მთებში, ახალი სამხრეთი უელსის შტატის ტერიტორიაზე. ტბა შეიქმნა მდინარე ეუკუმბენეზე აგებული კაშხლის შედეგად, სნოუის მთების სქემის მიხედვით. კაშხალი აშენებულია 1956-1958 წლებს შორის. კაშხლის სიმაღლე აღწევს 116 მ-ს, ხოლო სიგანე საფუძველში 686 მ-ია. 

ეუკუმბენე გვირაბით არის დაკავშირებული მდინარე სნოუისთან და მდინარე მარამბიჯთან, ასევე ტუმუტისა და ტანტანგარის წყალსაცავებთან. განვითარებულია თევზჭერა. მოიპოვება კალმახი. 

2007 წლის აპრილის მონაცემებით ეუკუმბენეს წყალმა საგრძნობლად დაიკლო, რაც გამოწვეული იყო გვალვიანობით.

## რესურსები ინტერნეტში
*ეუკუმბენე — ინფორმაცია  
*ეუკუმბენე — ინფორმაცია  

thumb|left|700px|ეუკუმბენე, 2006 წლის 5 ნოემბერი

კატეგორია:ავსტრალიის ტბები
სან-ფერნანდო-დე-აპურე

**სან-ფერნანდო-დე-აპურე** () — ქალაქი და მუნიციპალიტეტი ვენესუელის დაახლოებით ცენტრალურ ნაწილში, მდინარე აპურეს ნაპირებზე. აპურეს შტატის დედაქალაქი. 2001 წლის აღწერის მონაცემებით ქალაქის მოსახლეობა შეადგენს 175 056 კაცს.
გაშენებულია დაბლობზე, ზღვის დონიდან 47 მ სიმაღლეზე. ბუნებრივი ამაღლებები არ გვხვდება, რის გამოც ჰორიზონტის ხილვადობა 10 კმ-მდეა.
ჰაერის ტემპერატურა იცვლება 22°C-იდან 30°C-მდე.
მიუხედავად ცხელი კლიმატური პირობებისა, ჰავა აქ, გასაძლისია. ტენიანობა უტოლდება 79%-ს და მეტსაც.  

დაარსდა მდინარე აპურეს ნაპირებზე 1788 წლის 28 თებერვალს, ფერნანდო გონსალესის მიერ. 1793 წლის 1 დეკემბერიდან აქვს ქალაქის სტატუსი. 1831 წელს ხუან კასტელანოს ხელმძღვანელობით შეიქმნა კერძო სკოლა. 1844 წელს სკოლას დაემატა კლასები, ხოლო 1875 წელს გაიხსნა ფედერალური საშუალო სკოლა. XIX საუკუნის ბოლოს გაიხსნა ლეონ XIII ფედერალური სკოლა.

ქალაქის ფარგლებში მდინარე აპურეზე გაშენებულია ხიდი, რომლის მშენებლობა დაიწყო 1959 წელს, პრეზიდენტ რომულო ბეტანკურის განკარგულებით. 1961 წლის 1 თებერვალს ხიდი გახსნილად გამოაცხადეს. 

სან-ფერნანდო-დე-აპურე შტატის მთავარი საფინანსო ადგილია. განვითარებულია სოფლის მეურნეობა, სადაც გაშენებულია მრავალი რანჩო. ამრავლებენ მსხვილრქოსან საქონელსა და ღორს. აწარმოებენ ხორცს, რძეს, ყველს. სოფლის მეურნეობაში ჭარბობს ლობიო, ბამბა, ბანანი, სიმინდი და მანიოკი. ასევე განვითარებულია თევზჭერა, რომელიც ტრადიციული მოღვაწეობის სფეროა. 

მიუხედავად ეკონომიკის პოტენციალისა, იგი ვენესუელის შტატების დედაქალაქებს შორის ითვლება ერთ-ერთ უღარიბესად. 2001 წლის აღწერით სან-ფერნანდო-დე-აპურეს მოსახლეობის 44,49% იმყოფება სიღარიბის ზღვარს ქვემოთ.

## იხილეთ აგრეთვე
*ვენესუელის ქალაქების სია

## რესურსები ინტერნეტში
*  Historia del Municipio San Fernando de Apure  
*  *San Fernando de Apure* Venezuela Tuya

## სქოლიო
კატეგორია:ვენესუელის ქალაქები
კატეგორია:აპურეს შტატის მუნიციპალიტეტები
ცხრაკარას სასახლის კომპლექსი

მინი|250პქ|ლევან მეფის სასახლის ნანგრევებიჯაბა ლაბაძის ფოტო
**ცხრაკარას სასახლის კომპლექსი**  – ლევან მეფის (1520–1574 წწ.) სასახლის კომპლექსის ნაშთები კახეთის მხარეში, ახმეტის მუნიციპალიტეტში, სოფელ ზემო ალვანსა და ქვემო ალვანს შორის, ალაზნის ველის ზემოთ, კავკასიონის მთისწინეთზე. მის მახლობლადაა იოანე ნათლისმცემლის ბაზილიკა, რომელშიაც ლევან მეფისა და თინათინ დედოფლის ძლიერ დაზიანებული პორტრეტებია გადარჩენილი.

ლევან კახთა მეფის სასახლე ძლიერ დანგრეულია. კედლების ზემო ნაწილი და გადახურვა აღარ არსებობს, იატაკი აყრილია, სარკმლების ალათების ან სხვა რაიმე მოწყობილობის კვალიც არ არის დარჩენილი. 

ცხრაკარას სასახლის კომპლექსი საქართველოს კულტურისა და ძეგლთა დაცვის სამინისტროს დაქვემდებარებაშია.

## ლიტერატურა
* ზაქარაია პ., XVI-XVIII საუკუნეების სასახლეები, საქართველოს მუზეუმის მოამბე, XXIV.B, 1963 
* ციცხვაია ხ., ლევან მეფის სასახლე, გაზ. ბახტრიონი (ახმეტა), 1966 წლის 22 დეკემბერი.
* ბერიძე  ვ., XVI-XVIII საუკუნეების ქართული ხუროთმოძღვრება, ტ. 1, 1983 
*Чубинашвили Г., Архитектура Кахетии, Тб., 1959

კატეგორია:ახმეტის მუნიციპალიტეტი
სანთელა

**სანთელა** (Melampyrum) — ერთწლოვან ბალახოვან მცენარეთა გვარი შავწამალასებრთა ოჯახისა. ნახევრად პარაზიტებია, მოპირისპირედ განლაგებული მწვანე ფოთოლი აქვთ.   

ყვავილები განლაგებულია მფარავი ფოთლების იღლიებში და შეკრებილია თავთავის მსგავს ყვავილედებად.  ნაყოფი კოლოფია. ევროპაში, აზიასა და ჩრდილოეთ ამერიკაში გავრცელებულია 30-მდე სახეობა, მათგან საქართველოში იზრდება 4, მათ შორის ერთი    (Melampyrum alboviana) საქართველოს ენდემია, მეორე (Melampyrum caucasicum) — კავკასიისა. 

უფრო გავრცელებულია ყანის სანთელა (Melampyrum arvense), რომელიც ზოგჯერ ნათესებშიც იზრდება სარეველად.
## ლიტერატურა
კატეგორია:შავწამალასებრნი
აკაკი (სოფელი)

**აკაკი** (ბერძნულად: Ακάκι, კვიპროსულ დიალექტზე: Ακάτζι, თურქულად: Akaki) — სოფელი ნიკოსიის რაიონში, კვიპროსში.

## რესურსები ინტერნეტში 
* Maplandia

კატეგორია:კვიპროსის სოფლები
კალაბოსო

**კალაბოსო** () — ქალაქი ვენესუელაში, გუარიკოს შტატში. კოლონიურ პერიოდში ის კარაკასის პროვინციის დედაქალაქი იყო, ერთ დროს კი გუარიკოს შტატის. გარკვეულ პერიოდში იგი მირანდას შტატის ტეროტორიაზეც მდებარეობდა. 

ქალაქში განლაგებულია რომანულ-კათოლიკური კალაბოსოს არქისაეპისკოპოსო. 

კალაბოსო მდებარეობს ფართო ლიანოს (ვაკე) შუაგულში, მდინარე გუარიკოს მარცხენა ნაპირზე, ზღვის დონიდან 325 მეტრზე, კარაკასიდან 123 მილის დაშორებით. წვიმიან სეზონზე ვაკე ხშირად იტბორება. 

ქალაქის მიდამოებში მრავლადაა თერმული წყაროები. მოსახლეობა ძირითადად ჩაბმულია მსხვილფეხა რქოსანი საქონლის მოშენებაში. ქალაქი კარგად ნაგებია, ურთიერთგადამკვეთი ქუჩებითა და რამდენიმე ძველი, კოხტა ეკლესიით. მნიშვნელოვანია ქალაქის კომერციული როლი, რაც განპირობებულია მესაქონლეობის რეგიონის ცენტრალურ ნაწილში მდებარეობით. 

მიჩნეულია, რომ იგი თავდაპირველად ინდიელთა ქალაქი იყო, რომელიც მოგვიანებით, 1730 წელს  *კომპანია გიპუსკოანა დე კარაკასის* (*Compañía Guipuzcoana de Caracas*) ერთ-ერთი სავაჭრო სადგური გახდა. ვენესუელის სხვა ქალაქების მსგავსად, XIX საუკუნის განმავლობაში კალაბოსოც ნელა იზრდებოდა. 1820 ესპანელთა ძალები აქ დაამარცხეს რევოლუციონერებმა სიმონ ბოლივარისა და ხოსე ანტონიო პაესის მეთაურობით.

## იხილეთ აგრეთვე
*ვენესუელის ქალაქების სია

## რესურსები ინტერნეტში
*კალაბოსო — კათოლიკური ენციკლოპედია

კატეგორია:ვენესუელის ქალაქები
აბულეთის სამონასტრო კომპლექსი

**აბულეთის სამონასტრო კომპლექსი** მდებარეობს საქართველოში, მცხეთა-მთიანეთის მხარეში, მცხეთის მუნიციპალიტეტში, მის დასავლეთით 11 კმ–ში მდებარე სოფელ სათოვლის ჩრდილო-აღმოსავლეთით, აბულეთის ბორცვზე, მდინარე ხეკორძულას მარჯვენა შენაკადის, ე.წ. ზარიძეების წყლის სათავესთან, ადგილ ნაბაღრებში. 

კომპლექსის შემადგენლობაში შედის წმინდა გიორგის დიდი და მცირე ეკლესიები, სვეტი, ქვაყუთები, ორმოსამარხები, სათავსები და სხვადასხვა შენობათა ნაშთები. 

წმინდა გიორგის სახელობის ეკლესია თარიღდება XI საუკუნით. 1977-1981 წლებში ჩატარდა არქეოლოგიოური გათხრები, ბორცვის თხემზე და მის სამხრეთ-აღმოსავლეთ ფერდზე აღმოჩენილ იქნა 2 სათავსი, თორმეტი ქვაყუთი და ორი ორმოსამარხი. ისინი თარიღდება ძვ. წ. I ათასწლეულის პირველი ნახევრით, ადრინდელი, განვითარებული და გვიან ფეოდალური ხანით.

აბულეთის სამონასტრო კომპლექსი მცხეთა–თბილისის ეპარქიის დაქვემდებარებაშია. 

## ლიტერატურა 
კატეგორია:მცხეთის მუნიციპალიტეტის ტაძრები
კატეგორია:XI საუკუნის ეკლესიები
კარუპანო

**კარუპანო** () — ქალაქი აღმოსავლეთ ვენესუელაში, სუკრეს შტატში. მდებარეობს კარიბის ზღვის სანაპიროზე, შტატის დედაქალაქ კუმანადან 120 კმ-ით აღმოსავლეთით. წარმოადგენს ბერმუდესის მუნიციპალიტეტის ცენტრს, რომლის მოსახლეობაც 2010 წლის მონაცემებით 173 877  ადამიანს შეადგენს. 

ვენესულის განმათავისუფლებელმა, სიმონ ბოლივარმა 1814 წელს სწორედ კარუპანოში გამოსცა დეკრეტი მონობის გაუქმების თაობაზე. 

XIX საუკუნის განმავლობაში კარუპანო იყო ევროპული მიგრაციის სამიზნე, ძირითადად სიცილიიდან და სარდინიიდან. 

1962 წლის 4 მაისს, ქალაქი აიღეს რომულო ბეტანკურის მთავრობის წინააღმდეგ აჯანყებულმა სამხედრო ოფიცრებმა. 

კოლონიური პერიოდიდან მოყოლებული, ქალაქის მთავარი საექსპორტო პროდუქტებია კაკაო, ყავა, შაქარი, ბამბა, ხე-ტყე და სპირტიანი სასმელები.

1997 წელს მომხდარმა მიწისძვრამ ქალაქი სერიოზულად დააზიანა, ისევე როგორც მთლიანად შტატის უდიდესი ნაწილი.

## იხილეთ აგრეთვე
*ვენესუელის ქალაქების სია

## რესურსები ინტერნეტში
*http://www.carupanizate.com 

## სქოლიო
კატეგორია:ვენესუელის ქალაქები
მარიარა

**მარიარა** () — ქალაქი ვენესუელაში, კარაბობოს შტატში, დიეგო-იბარას მუნიციპალიტეტის ცენტრი. მდებარეობს კარიბის ზღვასა და ქალაქ ვალენსიას შორის. დაარსდა 1781 წლის 3 დეკემბერს, ეპისკოპოს მარიანო მარტის მიერ. 

მარიარას ტერიტორიაზე ვენესუელის დამოუკიდებლობისათვის ომის დროს (1811) რამდენიმე ბრძოლა მიმდინარეობდა. 

2010 წლის მონაცემებით, ქალაქის მოსახლეობა შეადგენს 115 515 ადამიანს.

## იხილეთ აგრეთვე
*ვენესუელის ქალაქების სია

## რესურსები ინტერნეტში
* Página de la alcaldía de Diego Ibarra. 

## სქოლიო
კატეგორია:ვენესუელის ქალაქები
კარორა

**კარორა** (Carora) — ქალაქი ვენესუელაში, ლარას შტატში. მდებარეობს ბარკისიმეტოდან 54 მილით სამხრეთ-დასავლეთით, მდინარე ტოკუიოს შენაკად მორერეს ნაპირზე. მისი ისტორიის განმავლობაში, ქალაქი ორჯერ დაარსდა, პირველად 1569 წელს ხუან დე ტეხოს მიერ, მაგრამ ადგილობრივ ინდიელთა მუდმივი თავდასხმების გამო იგი მიტოვებულ იქნა, სამი წლის შემდეგ, 1572 წელს კი ხელახლა დაარსდა ხუან დე სალამანკას მიერ. 

კოლონიურ პერიოდში კარორა ყვაოდა, მისი მოსახლეობა 10 000 ადამიანს აღწევდა. 1911 წლისთვის, მიმდებარე ტერიტორიებზე განვითარდა ცხენების, ვირების და მსხვილფეხა რქოსანი საქონლის მოშენება. ასევე აწარმოებდნენ ტყავის ნედლეულს, რეზინს და ტყის სხვადასხვა პროდუქტებს. 2005 წლისთვის, ეკონომიკური საქმიანობის მთავარ დარგად კვლავ მესაქონლეობა რჩება, მაგრამ ის ორიენტირებულია რძისა და რძის პროდუქტების წარმოებაზე. 1990-იანი წლებიდან მნიშვნელოვანი ხდება მევენახეობა-მეღვინეობა. 

2005 წლის მონაცემებით ქალაქის მოსახლეობა შეადგენს 105 400 ადამიანს.

## იხილეთ აგრეთვე
*ვენესუელის ქალაქების სია

## რესურსები ინტერნეტში
* http://www.encarora.com/ 
* Información General de Carora 
* Hoteles de Carora 
* Alcaldía de Torres  
* Corporación de Turismo del Estado Lara 
* Fundación para el Deporte del Estado Lara 
* Hidrolara 
* Policía de Lara 
* Servicio Autónomo de Emergencia de Lara 171 
* Aeropuerto Internacional "Jacinto Lara" 
* Información general sobre el Estado Lara 
* Carora FM 100.5 stereo 

კატეგორია:ვენესუელის ქალაქები
გაბი ესპინო

**გაბი ესპინო**  (დ. 15 ნოემბერი 1977, კარაკასი, ვენესუელა) — ვენესუელელი მოდელი და მსახიობი. 17 წლიდან პოპულარობით სარგებლობდა. მონაწილეობა აქვს მიღებული ფოტოკონკურსებსა და სარეკლამო რგოლებში. არის ცნობილი ბრენდების სახე.

## ბიოგრაფია 
მარია გაბრიელა ესპინო რუხერო დაიბადა ვენესუელაში თხშვილიან ოჯახში. გაბი ყველაზე უფროსი იყო. მშობლები მალე გაიყარნენ და ახალი ოჯახები შექმნეს. გაბის ორი ძმა მამასთან დარჩა საცხოვრებლად, გაბრიელა და მისი და კი — დედასთან. ცხოველებისადმი განსაკუთრებული სიყვარულის გამო, გაბი თავდაპირველად გეგმავდა ვეტერინარი გამოსულიყო. მოგვიანებით გადაწყვიტა, ოდონტოლოგია შეესწავლა, მაგრამ აზრი შეიცვალა და საზოგადოებრივი ურთიერთობების შესწავლა დაიწყო, სანამ მსახიობობას გადაწყვეტდა. ერთხელაც ოჯახთან ერთად მაიამი გაემგზავრა, დასასვენებლად. იქ გაიგო, რომ ტელენოველაში „შეყვარებული“ მონაწილეობის მისაღებად კასტინგი იყო გამოცხადებული. გაბიმ კასტინგიც გაიარა და სერიოზულ კონტრაქტსაც გამოჰკრა ხელი. საბოლოოდ ყველაფერი კარგად გამოვიდა — ეს სხვა ქვეყანაში მუშაობის პირველი გამოცდილება იყო და სხვადასხვა ეროვნების მსახიობებთან მოუხდა მუშაობა. ლამაზი გარეგნობის წყალობით გაბის ხშირად იწვევენ ცნობილი ჟურნალების ფოტოსესიებზე, მშობლიურ  ვენესუელა და ლათინური ამერიკის ბევრ ქვეყანაში ერთ-ერთ ყველაზე სექსუალურ ქალად მიიჩნევა. 2010, 2012 და 2013 წლებში დასახელდა როგორც 50 ყველაზე ლამაზი ადამიანი, 2013 წლის წვეულებაზე კი დასახელდა როგორც ყველაზე გემოვნებიანი ქალი. 2014 წელს იყო ტელემუნდოს დაჯილდოების წამყვანი, რომელსაც ჰქვია „შენ ხარ სამყარო“.

## პირადი ცხოვრება 
2009-2010  წლებში მან მონაწილეობა მიიღო  ტელემუნდოს ყველა დროის ერთ-ერთ ყველაზე რეინტინგულ სერიალში „ანხელის საიდუმლო“. გადასაღებ მოედანზე მან მისი მომავალი მეუღლე გაიცნო. იმ პერიოდში გაბი ესპინო  კრისტობალ ლანდერის  ცოლი იყო მაგრამ 2009 წელს გადაღებებზე კავშირი გააბა მის პარტნიორთან. 2010 წლის დასაწყისში გაბი და ლანდერი გაიყარნენ. გავრცელებული ხმების თანახმად, ამის მიზეზი კანელა იყო, მაგრამ მათ ეს ამბავი სასტიკად უარყვეს და აღნიშნეს, რომ მხოლოდ მეგობრები იყვნენ. 
2010 წლის ნოემბერში ესპინო და ლანდერი შერიგდნენ, მაგრამ 2011 წლის მარტში კვლავ გაიყარნენ, რამაც კიდევ ერთხელ დაადასტურა ჭორები ესპინოს კანელასთან ურთიერთობასთან დაკავშირებით.
2011 წლის სექტემბერში, ესპინომ და კანელამ სოციალურ ქსელ ტვიტერის საშუალებით მათი ურთიერთობა დაადასტურეს და განაცხადეს, რომ პირველ ბავშვს ელოდებიან.
გაბი ესპინო და ხენკარლოს კანელა ტელემუნდოს ყველა დროის საუკეთესო წყვილად დასახელდა.

## რესურსები ინტერნეტში
* Account in"IMDB-BG.NET
* Official "Más Sabe el Diablo" Website 
* Official "El Rostro de Analía" Website 
* Telemundo Website

## სქოლიო
კატეგორია:ვენესუელელი მსახიობები
კატეგორია:დაბადებული 1977
კატეგორია:დაბადებული 15 ნოემბერი
კატეგორია:ცოცხალი ადამიანები
აკაკი (ადმინისტრაციული ერთეული)

**აკაკი** — ადმინისტრაციული ერთეული ეთიოპიაში, ორომიის რეგიონში. ადმინისტრაციული ცენტრი – დუკემი.

## რესურსები ინტერნეტში 
* Maplandia

კატეგორია:ეთიოპიის ადმინისტრაციული დაყოფა
ივანა მილიჩევიჩი

**ივანა მილიჩევიჩი** ( დ. 26 აპრილი 1974, სარაევო, ბოსნია და ჰერცეგოვინა) — ამერიკელი მსახიობი და მოდელი. ეროვნებით ხორვატი.

დაიბადა 1974 წლის 26 აპრილს, ქალაქ სარაევოში, დედამისის — დიასახლისის ტონკას, და მამამისის — მეწარმის დამირ მილიჩევიჩის ოჯახში. 
5 წლის ასაკში ივანა ემიგრირებული იყო ამერიკის შეერთებულ შტატებში, სადაც აღიზარდა მიჩიგანში. 
ჰყავს ორი უმცროსი ძმა, ტომო და ფილიპი.  
1992 წელს დაამთავრა სკოლა, შემდეგ საცხოვრებლად გადავიდა ლოს-ანჯელესში.

ივანა მილიჩევიჩის კინოდებიუტი შედგა 1998 წელს ფილმში „სახელმწიფო მტერი“. შემდეგ გამოჩნდა სატელევიზიო შოუებში, როგორებიცაა: „მოჯადოებული“, „საინფელდი“, „ფელისიტი“, „დეტექტივი ნეშ ბრიჯესი“, „ძიძა“, „ბაფი-ვამპირების გამანადგურებელი“, „ჩაკი“, „ექიმი ჰაუსი“, „მეგობრები და სხვა.

## რესურსები ინტერნეტში
## სქოლიო
კატეგორია:ხორვატი მსახიობები
კატეგორია:ამერიკელი მსახიობები
კატეგორია:დაბადებული 1974
კატეგორია:დაბადებული 26 აპრილი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კარაკასის მიწისძვრა

**კარაკასის მიწისძვრის** სახელით ცნობილია შემდეგი მიწისძვრები:

* კარაკასის 1812 წლის მიწისძვრა
* კარაკასის 1967 წლის მიწისძვრა
კარაკასის მიწისძვრა (1812)

მინი|წითლად რუკაზე ნაჩვენებია მიწისძვრის შედეგად დაზარალებული ვენესუელის რაიონები
**კარაკასის 1812 წლის მიწისძვრა** — ძლიერი მიწისძვრა, რომელიც მოხდა 1812 წლის 26 მარტს, დიდი ხუთშაბათის დღეს. სიმძლავრე რიხტერის სიმძლავრის შკალით განისაზღვრებოდა 7.7 – 8.0 სიდიდით. მიწისძვრის შედეგად დაიღუპა 10.000/20.000 ადამიანი. კარაკასის მიწისძვრამ იმსხვერპლა ვენესუელის ქალაქები: კარაკასი, ბარკისიმეტო, მერიდა, ელ-ტოკუიო და სან-ფელიპე-დელ-რეი. განსაკუთრებით დაზარალდა კარაკასი. თანამედროვე აღწერით, კარაკასის მიწისძვრა შედგებოდა ორი სეისმური ტალღისაგან, რომელიც ფიქსირდებოდა 30 წუთის ფარგლებში. 

პირველი საერთაშორისო დახმარება ვენესუელას აღმოუჩინა ამერიკის შეერთებულმა შტატებმა.

## იხილეთ აგრეთვე
* კარაკასის მიწისძვრა (1967)

## რესურსები ინტერნეტში
* კარაკასის 1812 წლის მიწისძვრა 

## სქოლიო
კატეგორია:მიწისძვრები ვენესუელაში
ვენესუელის ეროვნული პარკების სია

მინი|300პქ|ეროვნული პარკების განლაგება ვენესუელის ტერიტორიაზე
**ეროვნული პარკები ვენესუელაში** დაცული ტერიტორიებია, რომლებიც საკმაოდ დიდ ფართობზეა გაშლილი. 2007 წლის მონაცემებით, ქვეყანაში არსებობს 43 ეროვნული პარკი, რომლებიც ვენესუელის ტერიტორიის 21.76%-ს მოიცავს.

## სტატისტიკა
ვენესუელის თითოეულ შტატს გააჩნია ერთი ან მეტი ეროვნული პარკი. 

* 5 ეროვნული პარკი — ლარა, ამასონასი.
* 4 ეროვნული პარკი — ფალკონი, მერიდა, მირანდა, პორტუგესა და ტაჩირა.
* 3 ეროვნული პარკი — აპურე, სუკრე და ტრუხილიო.
* 2 ეროვნული პარკი — ბარინასი, ბოლივარი, კარაბობო, ფედერალური ოლქი, გუარიკო, ნუევა-ესპარტა, იარაკუი და სულია. 
* 1 ეროვნული პარკი — ანსოატეგი, არაგუა, კოხედესი, დელტა-ამაკურო, ფედერალური სამფლობელოები, მონაგასი და ვარგასი. 

18 ეროვნული პარკის ფართობი სათითაოდ 1 000 კმ²-ს აღემატება, 15-ის ― 2000 კმ²-ს, 5-ის ― 5000 კმ²-ს და 3-ის ― 10 000 კმ²-ს. უდიდესი ეროვნული პარკებია: კაურა (75 340 კმ²), პარიმა-ტაპირაპეკო (39 000 კმ²) და კანაიმა (30,000 კმ²)

## ვენესუელის ეროვნული პარკები 

## იხილეთ აგრეთვე
*ეროვნული პარკების სიები

## რესურსები ინტერნეტში
* Instituto Nacional de Parques de Venezuela 
* BIOPARQUES   
* Ministerio del Poder Popular para el Ambiente  (Ministry of Environment)  
*National Parks in Venezuela

*
კატეგორია:ეროვნული პარკების სიები
IPhone (მოდელი)

**iPhone** (აგრეთვე ცნობილი როგორც **ორიგინალი iPhone**, **iPhone 2G**) — კომპანია Apple-ის სმარტფონების ხაზის, iPhone-ის პირველი თაობის მოდელი. თვეების განმავლობაში გავრცელებული ხმებისა და ჭორების შემდეგ ის წარმოადგინა Apple-ის იმდროინდელმა აღმასრულებელმა დირექტორმა, სტივ ჯობსმა 2007 წლის 9 იანვარს. ამერიკაში iPhone გამოვიდა იმავე წლის 29 ივნისს. ხაზის შემდეგი მოდელი იყო iPhone 3G, რომელიც 2008 წელს გამოუშვეს.

ორიგინალი iPhone აღარ იღებს განახლებებს Apple–ისგან, მისი უკანასკნელი ოპერაციული სისტემაა iOS 3.1.3.

## სქოლიო 
კატეგორია:Apple Inc.
ჯესიკა ჩესტეინი

**ჯესიკა ჩესტეინი** (; დ. 24 მარტი, 1977, საკრამენტო) — ამერიკელი მსახიობი. არის ჯულიარდის სკოლის კურსდამთავრებული. ჩესტეინი სატელევიზიო ფილმებსა და სერიალებში თამაშობს 2004 წლიდან, კინოში მისი დებიუტი კი შედგა 2008 წელს ფილმით „ჯოლინი“, სადაც მთავარი გმირის როლი შეასრულა. მან აღიარება მოიპოვა 2011 წელს, როდესაც კინოეკრანებზე გამოვიდა ერთდროულად შვიდი ფილმი მისი მონაწილეობით, მათ შორის „ცხოვრების ხე“, „ვალი“, „უაილდის სალომე“, „თავი შეაფარე“, „ტეხასის სასიკვდილო ველები“, „კორიოლანუსი“ და „მოსამსახურე“. ამ უკანასკნელში შესრულებული როლისთვის მან დაიმსახურა ნომინაცია ოსკარზე საუკეთესო მეორეხარისხოვანი როლისთვის. 2012 წელს სამხედრო ფილმმა, „მთავარი სამიზნე“, ჩესტეინს კიდევ ერთი ოსკარის ნომინაცია მოუტანა.

## ფილმოგრაფია
## რესურსები ინტერნეტში 
* 

## სქოლიო
კატეგორია:ამერიკელი მსახიობები
კატეგორია:დაბადებული 1981
კატეგორია:დაბადებული 24 მარტი
კატეგორია:ცოცხალი ადამიანები
ერეკლე გამყრელიძე

**ერეკლე გამყრელიძე** (დ. 8 მაისი, 1933, თბილისი – გ. 5 დეკემბერი, 2025) — ქართველი გეოლოგი. გეოლოგიურ-მინერალოგიურ მეცნიერებათა დოქტორი (1974), პროფესორი (1984). საქართველოს მეცნიერებათა აკადემიის წევრ-კორესპონდენტი (1983), საქართველოს მეცნიერებათა აკადემიის აკადემიკოსი (1984). ქართველი პოლიტიკოსის დავით გამყრელიძის მამა. 

## ბიოგრაფია
ერეკლე გამყრელიძე ცნობილი ქართველი გეოლოგის პეტრე გამყრელიძის შვილია. 1958 წლიდან მუშაობს ჯანელიძის გეოლოგიის ინსტიტუტში, 1988 წლიდან საქართველოს მეცნიერებათა ეროვნული აკადემიის დედამიწის შემსწავლელ მეცნიერებათა განყოფილების აკადემიკოს-მდივანი, ალექსანდრე ჯანელიძის გეოლოგიის ინსტიტუტის ტექტონიკის, რეგიონული გეოლოგიისა და სეისმოტექტონიკის განყოფილების ხელმძღვანელი. 1974 წელს დაიცვა სადოქტორო დისერტაცია თემაზე: „ტექტონიკური სტრუქტურების ფორმირების მექანიზმი და ტექტოგენეზის ზოგიერთი ზოგადი პრობლემა“.

1961-1966 წლებში — საქართველოს მეცნიერებათა აკადემიის გეოლოგიური ინსტიტუტის უმცროსი მეცნიერ თანამშრომელი; 1966-1975 წლებში — საქართველოს მეცნიერებათა აკადემიის გეოლოგიური ინსტიტუტის უფროსი მეცნიერ თანამშრომელი; 1975 წლიდან — დღემდე ალექსანდრე ჯანელიძის გეოლოგიის ინსტიტუტის — ტექტონიკის, რეგიონული გეოლოგიისა და სეისმოტექტონიკის განყოფილების ხელმძღვანელი.

ერეკლე გამყრელიძის ძირითადი შრომები შეეხება რეგიონულ გეოლოგიასა და გეოტექტონიკას, დეტალურ და რეგიონულ სტრუქტურულ ანალიზს, პლანეტარული ნაპრალოვნების კვლევას, ტექტონიკური სტრუქტურების წარმოშობის მექანიზმს, შარიაჟების მორფოლოგიურ-კინემატიკურ თავისებურებებსა და მათ გენეზისს, ხმელთაშუა ზღვის მოძრავი სარტყლის გეოდინამიკურ ევოლუციასა და სეისმოტექტონიკას, ლითოსფეროსა და დედამიწის ქერქის ჰორიზონტალურ ტექტონიკურ განშრევებასა და ტექტოგენეზისის ზოგად პრობლემებს.

არის საერთაშორისო ტექტონიკური რუკების კომისიის წევრი. საქართველოს ეროვნული პრემიის (2018), ალექსანდრე ჯანელიძისა (1986) და ალექსანდრე თვალჭრელიძის (2008) სახელობის პრემიების ლაურეატი. მინიჭებული აქვს სრულიად საქართველოს კათოლიკოს-პატრიარქის სიგელი. დაჯილდოებულია ღირსების ორდენით (1998).

## ლიტერატურა
## რესურსები ინტერნეტში
კატეგორია:ქართველი გეოლოგები
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:საქართველოს ღირსების ორდენის კავალრები‎
კატეგორია:საქართველოს სსრ მეცნიერებათა აკადემიის აკადემიკოსები
აპურეს შტატი

**აპურე** () — ვენესუელის 23 შტატიდან სიდიდით მესამე. შტატის დედაქალაქია სან-ფერნანდო-დე-აპურე. ფართობი 76,500 კმ²-ია, მოსახლეობა შეადგენს 473,900 ადამიანს (2007 წლის აღწერით), ხოლო სიმჭიდროვე – 6,19 ად/კმ².

## ისტორია 
ამ ველური მიწის დაპყრობა XVII საუკუნის შუაში დაიწყო, როდესაც ის დასახლებული იყო ინდიელთა მრავალი ტომით, მაგალითად მშვიდობიანი არავაკებითა და სახიფათო კარიბებით.თანამედროვე განაშენიანება მხოლოდ XVIII საუკუნის ადრეულ წლებში დაიწყო, რასაც ძირითადად წარმართავდა მესაქონლეობის ფერმები, რომლებსაც სხვა ტერიტორიებზე (ძირითადად სან-კარლოსში, ასტურიასა და სხვა ქალაქებში) უკვე გადაჭედილი ფერმების მესაკუთრეები აარსებდნენ. მათ შორის ყველაზე ცნობილები იყვნენ ხოსე-იგნასიო პუმარი და ჯოსეფ ბლანკო ი სალასარი სხვა ანდალუსიელ ფრანცისკანელ მისიონერებთან და მიწის მესაკუთრეებთან ერთად, რომლებმაც ადგილობრივები „მშვიდობითა“ თუ მახვილით განდევნეს ან ქრისტიანობა მიაღებინეს.

კოლონიურ პერიოდში, აპურე მერიდა-დელ-ესპირიტუ-სანტო-დე-ლა-გრიტას პროვინციის შემადგენლობაში შედიოდა. როდესაც ის მარაკაიბოს მიუერთა, მას მარაკაიბოს პროვინცია ეწოდა. 1856 წელს კი მას შტატის სტატუსი მიეცა.

1864 წლიდან, მას შემდეგ რაც ვენესუელის ტერიტორია მოწყობილ იქნა როგორც ვენესუელის შეერთებული შტატები (), აპურე დამოუკიდებელი შტატია. 1881 წელს ის გაიანასთან ერთად ბოლივარის შტატის შემადგენლობაში შევიდა, მაგრამ 1899 წელს კვლავ დაუბრუნდა დამოუკიდებელი შტატის კატეგორია.

## გეოგრაფია 
აპურეს შტატი მდებარეობს ვენესუელის სამხრეთით, ჩ.გ. 06º03’45’’ და 08º04’22’’-ზე და დასავლეთ გრძედის 66º21’45’’ და 72º22’30’’-ზე. აპურეს ჩრდილოეთიდან ესაზღვრება ტაჩირას, ბარინასის, და გუარიკოს, აღმოსავლეთით და სამხრეთაღმოსავლეთით ბოლივარის და ამასონასის შტატები, ხოლო სამხრეთით და დასავლეთით კოლუმბია.

[მინი|მარჯვნივ|300 პქ|ტაძარი, [სან-ფერნანდო-დე-აპურე]]

## მუნიციპალიტეტები 
აპურეს შტატი მოიცავს 7 მუნიციპალიტეტს, ესენია:

## იხილეთ აგრეთვე 
*ვენესუელის შტატები

## რესურსები ინტერნეტში 
* შტატის ოფიციალური საიტი 


კატეგორია:ვენესუელის შტატები
კატია-ლა-მარი

**კატია-ლა-მარი** () — საპორტო ქალაქი ჩრდილოეთ ვენესუელაში, კარიბის ზღვის სანაპიროზე, ვარგასის შტატში. სახელი ეწოდა ადგილობრივი ბელადის, კატიას პატივსაცემად. 

ქალაქის შემოსავლების ძირითად წყაროს ვაჭრობა, ტურიზმი და ტრანსპორტი წარმოადგენს. კატია-ლა-მარში მდებარეობს ვენესუელის საზღვაო აკადემია და საზღვაო წვრთნების ცენტრი, ასევე ვენესუელის ერთადერთი საზღვაო ვაჭრობის უმაღლესი სასწავლებელი — კარიბის საზღვაო უნივერსიტეტი. ქალაქის პორტი შტატის თევზჭერის 30 %-ს უზრუნველყოფს.

1999 წელს კატია-ლა-მარის მოსახლეობა 123 000 ადამიანს შეადგენდა.

## იხილეთ აგრეთვე
*ვენესუელის ქალაქების სია

## რესურსები ინტერნეტში
* Gobernación del Estado Vargas 

კატეგორია:ვენესუელის ქალაქები
ტიტანი (მრავალმნიშვნელოვანი)

სახელწოდება **ტიტანი** შეიძლება აღნიშნავდეს:

* ტიტანი — ქიმიური ელემენტი, ლითონი
* ტიტანი — პლანეტა სატურნის თანამგზავრი
* ტიტანი — ბერძნული მითოლოგია
სანჩარო

**სანჩარო** — უღელტეხილი საქართველოსა და რუსეთის (ყარაჩაი-ჩერქეზეთი) საზღვარზე, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს აფხაზეთის კავკასიონის მთავარ ქედზე. სიმაღლე ზღვის დონიდან 2589 მ. აგებულია მეზოზოური ასაკის გრანიტებით, აპლიტებითა და პეგმატიტებით. დამახასიათებელია სუბალპური და ალპური ლანდშაფტი. გადადის საცალფეხო გზა მდინარე ბზიფის ხეობიდან (აფხაზეთის ავტონომიური რესპუბლიკა) მდინარე დიდი ლაბის ხეობაში (ყარაჩაი-ჩერქეზეთი).

## ლიტერატურა
კატეგორია:აფხაზეთის ავტონომიური რესპუბლიკის უღელტეხილები
კატეგორია:აფხაზეთის კავკასიონის უღელტეხილები
კატეგორია:კავკასიონის უღელტეხილები
ნუევა-ესპარტა

**ნუევა-ესპარტა** () — ვენესუელის შტატი. მოიცავს კუნძულებს: მარგარიტას, კოჩესა და კუბაგუას. 

გარდა ამ კუნძულებისა რაიონი მოიცავს მრავალრიცხოვან სხვა პატარა კუნძულებსაც, რომლებიც მეტწილად დაუსახლებელია. ფართობი 1 150 კმ², რითაც ქმნის ვენესუელის ყველაზე პატარა შტატს. მდებარეობს კარიბის ზღვაში, ვენესუელის სანაპიროსთან. 

ნუევა-ესპარტა ვენესუელის ერთადერთი კუნძულოვანი შტატია. ადმინისტრაციული ცენტრი ლა-ასუნსიონი (კუნძული მარგარიტა). 
თუმცა შტატის მთავარი საქალაქო ცენტრია პორლამარი.

შტატის სახელწოდება უკავშირდება გმირობას, რომელიც ადგილობრივმა მაცხოვრებლებმა გამოიჩინეს ვენესუელის დამოუკიდებლობისათვის ომში. მათი სიმამაცე დაუკავშირდა ძველ საბერძნეთში არსებულ სპარტელ მეომართა გმირულ მოქმედებას.
მთავარი კუნძულია მარგარიტა, რომლის ფართობია 934 კმ². 

შტატი ჩამოყალიბდა 1909 წელს, 1947 წელს შეუერთდა კუნძული კუბაგუა.

## მუნიციპალიტეტები 
ნუევა-ესპარტა მოიცავს 11 მუნიციპალიტეტს, ესენია:

## იხილეთ აგრეთვე
*ვენესუელის შტატები

## რესურსები ინტერნეტში
* http://www.gobernaciondenuevaesparta.com/  State government page.
* ნუევა-ესპარტა – ენციკლოპედია ბრიტანიკა

კატეგორია:ვენესუელის შტატები
კატეგორია:ნუევა-ესპარტა
პალო-ნეგრო (ვენესუელა)

**პალო-ნეგრო** () — ქალაქი ვენესუელის ჩრდილოეთ ნაწილში, ვალენსიის ტბის აღმოსავლეთ სანაპიროსთან, არაგუის შტატის შემადგენლობაში. ქალაქ მარაკაიდან მდებარეობს სამხრეთით, ზღვის დონიდან 435 მ სიმაღლეზე. 
2006 წლის აღწერის მონაცემებით ქალაქის მოსახლეობა შეადგენს 86.252 კაცს. 

პალო-ნეგროს მთავარი რესურსი არის შაქრის ლერწამი. 
ქალაქთან მდებარეობს ლიბერტადორის სამხედრო აეროდრომი.

## იხილეთ აგრეთვე
*ვენესუელის ქალაქების სია

## რესურსები ინტერნეტში
* ქალაქი პალო-ნეგრო რუკაზე 

## სქოლიო
კატეგორია:ვენესუელის ქალაქები
რეალ სოსიედადი (საფეხბურთო კლუბი)

**„რეალ სოსიედადი“** () — ესპანური საფეხბურთო კლუბი ქალაქ სან-სებასტიანიდან. დაარსდა 1909 წლის 7 სექტემბერს და იყო პრიმერა დივიზიონის ერთ-ერთი დამფუძნებელი კლუბი 1928 წელს.

სამჯერ ითამაშა ევროპის მთავარ საფეხბურთო ტურნირში, 1981-82 წლების სეზონში „რეალ სოსიედადი“ პირველივე ეტაპიდან გამოეთიშა ასპარეზობას. მომდევნო სეზონში კი ნახევარფინალამდე გააღწია, სადაც გერმანულ „ჰამბურგთან“ დამარცხდა. ჩემპიონთა ლიგის 2003-04 წლების სეზონში კი მიაღწია მერვედფინალს.

2006-07 წლების სეზონში, ეროვნულ ჩემპიონატში, სოსიედადმა დაიკავა მე-19 ადგილი და სეგუნდა დივიზიონში დაქვეითდა, სადაც მომდევნო 3 სეზონის მანძილზე თამაშობდა. 2009-10 წლების სეზონში კლუბმა მოიგო სეგუნდა დივიზიონი და დაუბრუნდა პრიმერა დივიზიონს. 2011-12 წლების სეზონში, „რეალ სოსიედადმა“ დაიკავა მე-12 ადგილი, 2012-13 წლების სეზონში გავიდა მე-4 ადგილზე ჩემპიონატში და 2013-14 წლის სეზონში, ჩემპიონთა ლიგის პლეი-ოფში ითამაშა. ამ წარმატებული სეზონის შემდეგ „სოსიედადის“ მთავარმა მწვრთნელმა, ფილიპ მონტანიემ კლუბი დატოვა და ფრანგულ „რენში“ წავიდა სამუშაოდ. 

## ტიტულები 
***პრიმერა დივიზიონი**
:**ჩემპიონი (2):** 1980/81, 1981/82 

***ესპანეთის თასი**
:**გამარჯვებული (2):** 1909. 1986/97  

***ესპანეთის სუპერთასი**
:**გამარჯვებული  (1):** 1982

***სეგუნდა დივიზიონი**
:**ჩემპიონი (3):** 1948/49, 1966/67, 2009/10

## მიმდინარე შემადგენლობა  
## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე

## სქოლიო 
კატეგორია:ესპანეთის საფეხბურთო კლუბები
კატეგორია:რეალ სოსიედადი (საფეხბურთო კლუბი)
Colgate-Palmolive

**კოლგეიტ-პალმოლივი** () — ამერიკული ტრანსნაციონალური დივერსიფიკაციული კორპორაცია, რომელიც ამზადებს საოჯახო ჯანმრთელობისათვის სასარგებლო პროდუქციას: საპონს, დეტერგენტებს და პირის ღრუსათვის განკუთვნილ საშუალებებს. ფართოდ არის ცნობილი ამ კომპანიის კბილის პასტა და კბილის ჯაგრისი. კომპანია დაკავებულია ასევე ვეტერინარული პროდუქციის წარმოებით. კომპანიის ოფისები განლაგებულია პარკ-ავენიუში, მანჰეტენის ცენტრში (ნიუ-იორკი, აშშ).

1806 წელს უილიამ კოლგეიტმა დააარსა კომპანია სახელწოდებით William Colgate & Company. მომდევნო წლებში კომპანიამ არაერთხელ შეიცვალა სახელწოდება. 1833 წელს უილიამ კოლგეიტმა გადაიტანა გულის შეტევა, რის შემდეგ კომპანიამ გარკვეული დროით შეწყვიტა პროდუქციის წარმოება. 1840-იან წლებში კომპანიამ დაიწყო ასაწონი საპნის გაყიდვა. 1857 წელს უილიამ კოლგეიტი გარდაიცვალა, რის შემდეგ კომპანია გარდაიქმნა „Colgate & Company“-ად. კომპანია ჩაიბარა უილიამ კოლგეიტის შვილმა — სამუელ კოლგეიტმა, რომელსაც არ სურდა ბიზნესის გაგრძელება.

1872 წელს კომპანიამ წარადგინა არომატული საპონი. 1873 წელს პირველად წარადგინა კბილის პასტა. 
1896 წელს „Colgate-ი“ დაიქირავა მარტინ იტნერმა, რომლის ხელმძღვანელობით ჩამოყალიბდა პირველი გამოყენებითი კვლევითი ლაბორატორიები. 
1908 წელს მასიურად დაიწყო კბილის პასტის წარმოება. 1953 წლიდან ატარებს სახელწოდებას Colgate-Palmolive Company.

## რესურსები ინტერნეტში
*
*Colgate Women's Games

## სქოლიო
კატეგორია:1806 წელს დაარსებული კომპანიები
კატეგორია:აშშ-ის კომპანიები
კატეგორია:ნიუ-იორკის სააქციო ბირჟის კომპანიები
Arctic Monkeys

**Arctic Monkeys** — ინგლისური ინდი როკ-ჯგუფი შეფილდიდან. ჩამოყალიბდა 2002 წელს ვოკალისტ ალექს ტერნერის, გიტარისტ ჯეიმი კუკისა და ბას გიტარისტ ენდი ნიკოლსონის მიერ. ამჟამად ჯგუფში შედიან ტერნერი (წამყვანი ვოკალი/რიტმული გიტარა), კუკი (წამყვანი ვოკალი, რიტმული გიტარა), ო'მეილი (ბას–გიტარა/ბეკ-ვოკალი), ჰელდერზი (დასარტყმელი საკრავები/ბეკ-ვოკალი). ბასისტმა ენდი ნიკოლსონმა ჯგუფი დატოვა მალევე, მას შემდეგ, რაც მათ 2006 წელს გამოუშვეს სადებიუტო ალბომი.

მათ გამოშვებული აქვთ ექვსი სტუდიური ალბომი: ''Whatever People Say I Am, That's What I'm Not (2006), Favourite Worst Nightmare (2007), Humbug (2009), Suck It and See (2011), AM (2013) და Tranquility Base Hotel & Casino (2018). ასევე გამოშვეული აქვთ 1 ლაივ ალბომი -  At the Apollo (2008). მათი სადებიუტო ალბომი ყველაზე სწრაფად გაყიდვადი სადებიუტო ალბომია ბრიტანეთის ჩარტების ისტორიაში. 2013 წელს კი Rolling Stone-მა დაასახელა ოცდამეათე საუკეთესო სადებიუტო ალბომად.*

ჯგუფს მოგებული აქვს შვიდი Brit Awards  - სამჯერ მოიგეს საუკეთესო ბრიტანული ჯგუფის და საუკეთესო ბრიტანული ალბომების ჯილდოები, ნომინირებული იყო ხუთ Grammy Awards-ზე. Მათ ასევე მოიგეს Mercury Prize 2006 წელს მათი პირველი ალბომისთვის. Გარდა ამისა, ნომინირებულნი იყვნენ 2007, 2013 და 2018 წლებში. 2007 და 2013 წლებში ჯგუფი გახლდათ მთავარი შემსრულებელი გლასტონბურის ფესტივალზე. 

Arctic Monkeys გამოცხადებული იქნა, როგორც ერთ-ერთი პირველი ჯგუფი, რომელმაც ხალხის ყურადღება ინტერნეტის მეშვეობით მიიპყრო. 

## დისკოგრაფია 
;სტუდიური ალბომები
* *Whatever People Say I Am, That's What I'm Not* (2006)
* *Favourite Worst Nightmare* (2007)
* *Humbug* (2009)
* *Suck It and See* (2011)
* *AM* (2013)
* *Tranquility Base Hotel & Casino* (2018)
* *The Car'' (2022)

## რესურსები ინტერნეტში 
* ოფიციალური საიტი

## სქოლიო
კატეგორია:ინგლისური ინდი-როკ ჯგუფები
კატეგორია:2002 წელს ჩამოყალიბებული ჯგუფები
კატეგორია:Arctic Monkeys
არაგუის შტატი

[მინი|300პქ|[ჰენრი-პიტერის ეროვნული პარკი]]
მინი|300პქ|არაგუის მუნიციპალიტეტები
**არაგუა** () — შტატი ვენესუელაში, ჩრდილოეთ-ცენტრალურ რეგიონში. მის ტერიტორიაზე წარმოდგენილია ვაკეები, ჯუნგლები და კარიბის ზღვის სანაპიროები. აქვე მდებარეობს ვენესუელაში პირველი ეროვნული პარკი ანრი-პიტიე. 

შტატიდ დედაქალაქია მარაკაი, ხოლო სხვა მნიშვნელოვან ქალაქებს შორისაა — ტურმერო და ელ-ლიმონი. 

არაგუის შტატის მთლიანი ფართობი 7 014 კმ²-ს შეადგენს. 2001 წლის მოსახკლეობის აღწერაზე დაყრდნობით, 2007 წლისთვის მოსახლეობის რაოდენობას 1 665 200 ადამიანისთვის უნდა მიეღწია. 

ასევე არაგუა ერქვა ვენესუელურ გამანადგურებელს, რომელიც მესამე გამანადგურებელი დანაყოფის ლიდერი იყო და მისნაირებს შორის პირველი იყო, რაც კი ბრიტანელებმა 1950-იან წლებში ვენესუელის საზღვაო ძალებისთვის შექმნეს.

## გეოგრაფია
შტატს ჩრდილოეთით ესაზღვრება კარიბის ზღვა, მის საპირისპიროდ კი ცენტრალური კორდილიერის მასივი, სადაც მდებარეობს 2 400 სიმაღლის მწვერვალი კოდასი. დარჩენილი ტერიტორიის უდიდესი ნაწილი უჭირავს ნაყოფიერ ველებს, რომლებიც ინტენსიური მიწათმოქმედებისათვის გამოიყენება, გარდა უკიდურესი სამხრეთ ნაწილისა, სადაც წარმოდგენილია ცენტრალური ლიანოსის რეგიონის დაბლობი. დასავლეთით ესაზღვრება ვალენსიის ტბა. 

შტატის მთავარი მდინარეებია არაგუა, გუარიკო, ლიმონი, ტუი, პაო და ტურმერო. ისინი ძირითადად ვალენსიის ტბას, კარიბის ზღვას ან მდინარე ორინოკოს ვრცელ ქსელს ერთვიან. აქვე მდებარეობს კატამაგუის რეზერვუარი — კარაკასის წყალმომარაგების ძირითდი ობიექტი. 

## მუნიციპალიტეტები
არაგუის შტატი მოიცავს 18 მუნიციპალიტეტს, ესენია:

## იხილეთ აგრეთვე 
*ვენესუელის შტატები

## რესურსები ინტერნეტში 
* Ciudad Maracay. Information about Maracay and Aragua State 

კატეგორია:ვენესუელის შტატები
კატეგორია:არაგუის შტატი
ზურმუხტი

**ზურმუხტი** — პირველი კლასის ძვირფასი ქვა. წარმოადგენს ბერილის გამჭვირვალე ნაირსახეობას. მისი ქიმიური ფორმულაა Be3Al2(3)6. ზურმუხტის მნიშვნელოვანი საბადოებია კოლუმბიაში, სამხრეთ აფრიკის რესპუბლიკასა და რუსეთში. 

## იხილეთ აგრეთვე
* მინერალების სია

კატეგორია:ძვირფასი თვლები
კატეგორია:ალუმინის მინერალები
კატეგორია:ბერილიუმის მინერალები
კატეგორია:ციკლოსილიკატები
კატეგორია:ჰექსაგონური მინერალები
ალტო-ორინოკოს მუნიციპალიტეტი

**ალტო-ორინოკო** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება ატაბაპოს, ჩრდილოეთიდან — მანაპიარეს, სამხრეთიდან — რიო-ნეგროს მუნიციპალიტეტები, ხოლო აღმოსავლეთიდან — ბრაზილია.

ალტო-ორინოკოს მუნიციპალიტეტის მოსახლეობა, 2007 წლის მონაცემებით, შეადგენს 17 797 ადამიანს. ხოლო ფართობი — 50 850 კმ².

მინი|მარჯვნივ|300 პქ|ალტო-ორინოკოს მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
ატურესის მუნიციპალიტეტი

**ატურესი** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლომბია, ჩრდილოეთიდან — მისი საზღვარი ემთხვევა მდინარე ორინოკოს, სამხრეთიდან — აუტანის მუნიციპალიტეტი, ხოლო აღმოსავლეთიდან — ბოლივარის შტატის სედენიოს მუნიციპალიტეტი.

ატურესის მუნიციპალიტეტის მოსახლეობა, 2007 წლის მონაცემებით, შეადგენს 91 386 ადამიანს. ხოლო ფართობი — 4 500 კმ².

მინი|მარჯვნივ|300 პქ|ატურესის მუნიციპალიტეტის რუკა

## იხილეთ აგრეთვე
*პუერტო-აიაკუჩო
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
აუტანის მუნიციპალიტეტი

**აუტანი** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლომბია, ჩრდილოეთიდან — ატურესის მუნიციპალიტეტი, სამხრეთიდან — ატაბაპოს მუნიციპალიტეტი, ხოლო აღმოსავლეთიდან — მანაპიარეს მუნიციპალიტეტი და ბოლივარის შტატის სედენიოს მუნიციპალიტეტი.

აუტანის მუნიციპალიტეტის მოსახლეობა, 2007 წლის მონაცემებით, შეადგენს 8 181 ადამიანს. ხოლო ფართობი — 12 291 კმ².

მინი|მარჯვნივ|300 პქ|აუტანის მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
მანაპიარეს მუნიციპალიტეტი

**მანაპიარე** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება აუტანის მუნიციპალიტეტი, ჩრდილოეთიდან და აღმოსავლეთიდან — ბოლივარის შტატის სედენიოს მუნიციპალიტეტი, სამხრეთი-აღმოსავლეთიდან — ბრაზილია, სამხრეთიდან — ალტო-ორინოკოს მუნიციპალიტეტი, ხოლო სამხრეთ-დასავლეთიდან — ატაბაპოს მუნიციპალიტეტი.

მანაპიარეს მუნიციპალიტეტის მოსახლეობა, 2007 წლის მონაცემებით, შეადგენს 9 658 ადამიანს. ხოლო ფართობი — 33 100 კმ².

მინი|მარჯვნივ|300 პქ|მანაპიარეს მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
ტეილორ იორკი

**ტეილორ ბენჟამინ იორკი** — ამერიკელი როკ გიტარისტი და ამერიკულ როკ ჯგუფ Paramore-ს მთავარი და რიტმ გიტარისტი.

## ბიოგრაფია
ტეილორ იორკი დაიბადა 1989 წლის 17 დეკემბერს ნეშვილში,ტენესში.იგი იყო რიტმ გიტარისტი ბენდში Paramore, მაგრამ ძმები ზაკ და ჯოშ ფაროების ბენდიდან წასვლის შემდეგ მთავარი გიტარისტი გახდა.მას ჰყავს ძმა ჯასტინ იორკი, რომელიც ჯგუფ **Cecil Adora**-ს წევრია.ტაილორის მამაა პიტერ იორკი, რომელიც ასევე  გიტარისტი იყო.სწორედ მან ასწავლა ორივე შვილს ჯასტინს და ტეილორს ამ ინსტრუმეტზე დაკვრა.ტეილორ იორკი იყო ძმებ ფაროებთან ერთად ბენდში,სანამ ძმები ჰეილი იუილიამს შეხვდებოდნენ.ტეილორმა შეიტანა წვლილი სიმღერა **Conspirancy**-ს დაწერაში რომელიც შევიდა Paramore-ს პირველ სადებიუტო ალბამში **All We Know is Falling**,თუმცა ამ დროს ტეილორი არ იყო ბენდში.2007-2009 წლებში ტურის მეგზურობას უწევდა ბენდს.2009 წელს კი ბენდის ოფიციალური წევრი გახდა.

## რესურსები ინტერნეტში 
*Paramore - ოფიციალური საიტი

კატეგორია:Paramore-ს წევრები
კატეგორია:ცოცხალი ადამიანები
რიო-ნეგროს მუნიციპალიტეტი

**რიო-ნეგრო** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლომბია, ჩრდილო-დასავლეთიდან — მაროის მუნიციპალიტეტი, ჩრდილოეთიდან — ატაბაპოს მუნიციპალიტეტი, აღმოსავლეთიდან და ჩრდილო-აღმოსავლეთიდან — ალტო-ორინოკოს მუნიციპალიტეტი, ხოლო სამხრეთიდან — ბრაზილია.

რიო-ნეგროს მუნიციპალიტეტის მოსახლეობა, 2007 წლის მონაცემებით, შეადგენს 2 660 ადამიანს. ხოლო ფართობი — 39 150 კმ².

მინი|მარჯვნივ|300 პქ|რიო-ნეგროს მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
საოჭიო

**საოჭიო** — უღელტეხილი საქართველოში, სამეგრელო-ზემო სვანეთის მხარეში, ჩხოროწყუსა და მესტიის მუნიციპალიტეტების ადმინისტრაციულ საზღვარზე. მდებარეობს ეგრისის ქედზე. სიმაღლე ზღვის დონიდან 2696 მ. აგებულია შუაიურული პორფირიტებით. კალთები შემოსილია სუბალპური და ალპური მდელოებით. აკავშირებს მდინარე ხობისწყლის ხეობას მდინარე თხეიშის (ენგურის აუზი) ხეობასთან.

## ლიტერატურა
კატეგორია:სამეგრელო-ზემო სვანეთის მხარის უღელტეხილები
ოკუმარე-დელ-ტუი

**ოკუმარე-დელ-ტუი** () — ქალაქი ჩრდილოეთ ვენესუელაში, მირანდას შტატის შემადგენლობაში. მდებარეობს ტუის ხეობაში, ზღვის დონიდან 150 მ სიმაღლეზე. 2005 წლის აღწერის მონაცემებით ქალაქის მოსახლეობა შეადგენს 166 112 კაცს. 
მისი ტერიტორია ოკუპირებული იყო კოლუმბამდელი ტომებით. კოლონიურ პერიოდში აქ მრავლად იყო კაკაოს ნარგავები. 

ოკუმარე-დელ-ტუი დაარსდა 1693 წელს.  1810 წლისათვის ქალაქის მოსახლეობა შეადგენდა 4692 კაცს. 
იმ პერიოდში დასახლებული იყო მონებითა და ესპანეთიდან და კანარის კუნძულებიდან ჩამოყვანილი ხალხით. 
ხუან ვისენტე გომესის პერიოდში, კერძოდ, 1904 წლიდან 1927-მდე ოკუმარე-დელ-ტუი იყო მირანდის შტატის დედაქალაქი. 
შემორჩენილია ძველი ქალაქის შენობები: ბოლივარ პლასა, ძველი ეკლესიები და სხვ. 

2008 წლიდან ქალაქის მერია ხულიო სეზარ მარკანო.

## იხილეთ აგრეთვე
*ვენესუელის ქალაქების სია

## რესურსები ინტერნეტში
* ოკუმარე-დელ-ტუი 

## სქოლიო
კატეგორია:ვენესუელის ქალაქები
აჩაგუასის მუნიციპალიტეტი

**აჩაგუასი** — მუნიციპალიტეტი ვენესუელაში, აპურეს შტატში. მუნიციპალიტეტს ჩრდილოეთიდან ესაზღვრება ბარინასის შტატი, დასავლეთიდან — მუნიოსის მუნიციპალიტეტი და რომულო-გალიეგოსის მუნიციპალიტეტი, სამხრეთიდან და აღმოსავლეთიდან — პედრო-კამეხოს მუნიციპალიტეტი, ხოლო ჩრდილო-აღმოსავლეთიდან — ბირუაკის მუნიციპალიტეტი.

აჩაგუასის მუნიციპალიტეტის მოსახლეობა, 2007 წლის მონაცემებით, შეადგენს 65 081 ადამიანს. ხოლო ფართობი — 15 754 კმ².

## იხილეთ აგრეთვე
*აპურეს შტატი
*ვენესუელის მუნიციპალიტეტები

## სქოლიო
კატეგორია:აპურეს შტატის მუნიციპალიტეტები
ბირუაკის მუნიციპალიტეტი

**ბირუაკა** — მუნიციპალიტეტი ვენესუელაში, აპურეს შტატში. მუნიციპალიტეტს ჩრდილოეთიდან ესაზღვრება ბარინასის შტატი, დასავლეთიდან — აჩაგუასის მუნიციპალიტეტი, სამხრეთიდან — პედრო-კამეხოს მუნიციპალიტეტი, ხოლო აღმოსავლეთიდან — სან-ფერნანდო-დე-აპურეს მუნიციპალიტეტი და გუარიკოს შტატი.

ბირუაკის მუნიციპალიტეტის მოსახლეობა, 2007 წლის მონაცემებით, შეადგენს 54 233 ადამიანს. ხოლო ფართობი — 1 281 კმ².

## იხილეთ აგრეთვე
*აპურეს შტატი
*ვენესუელის მუნიციპალიტეტები

## სქოლიო
კატეგორია:აპურეს შტატის მუნიციპალიტეტები
მაროის მუნიციპალიტეტი

**მაროა** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლუმბია, ჩრდილოეთიდან და ჩრდილო-აღმოსავლეთიდან — ატაბაპოს მუნიციპალიტეტი, სამხრეთიდან და სამხრეთი-აღმოსავლეთიდან — რიო-ნეგროს მუნიციპალიტეტი.

მაროის მუნიციპალიტეტის მოსახლეობა, 2007 წლის მონაცემებით, შეადგენს 1 900 ადამიანს. ხოლო ფართობი — 14 250 კმ².

მინი|მარჯვნივ|300 პქ|მაროის მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები
ვლადიმერ რენგარტენი

**ვლადიმერ პავლეს ძე რენგარტენი** ( დ.  24 ივლისი [ ძვ. სტ. 12 ივლისი], 1882, ტაშკენტი — გ. 10 ივლისი, 1964, ლენინგრადი) — რუსი გეოლოგი და პალეონტოლოგი. სსრკ მეცნიერებათა აკადემიის წევრ-კორესპონდენტი (1946). 

## ბიოგრაფია
ვლადიმერ რენგარტენმა 1908 წელს დაამთავრა პეტერბურგის სამთო ინსტიტუტი. 1908 წლიდან მუშაობდა გეოლოგიურ კომიტეტში, 
1941 წლიდან აგრეთვე სსრკ მეცნიერებათა აკადემიის გეოლოგიური მეცნიერების ინსტიტუტში. 1947–1949  წლებში იყო ფ. ჩერნიშოვის სახელობის გეოლოგიური მუზეუმის დირექტორი. რენგარტენის ძირითადი შრომები ეხება კავკასიონის რეგიონული გეოლოგიის, განსაკუთრებით ტექტონიკის, სტრატიგრაფიისა და პალეონტოლოგიის საკითხებს. რენგარტენი კავკასიის ტექტონიკური დარაიონების ერთ-ერთი სქემის ავტორია. დაამუშავა კავკასიონის ცარცული სისტემის ნალექების სტრატიგრაფიული სქემები, რომლებიც საფუძვლად დაედო ევრაზიის ცარცული სისტემის ნალექების კვლევას. 

სსრკ სახელმწიფო პრემია (1948). დაჯილდოებულია ლენინის ორდენით, შრომის წითელი დროშის ორდენითა და მედლებით.

## თხზულებები
* Стратиграфия меловых и третичных отложений Восточного Приуралья, М., 1951;
* Стратиграфия меловых отложений Малого Кавказа в книге: Региональная стратиграфия СССР, т. 6, М., 1959.

## ლიტერატურა
* Луппов Н. П., Памяти Владимира Павловича Ренгартена, "Ежегодник Всесоюзного палеонтологического общества", 1965, т, 17.

## სქოლიო
კატეგორია:საბჭოთა გეოლოგები
კატეგორია:რუსი გეოლოგები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:სსრკ-ის სახელმწიფო პრემიის ლაურეატები
კატეგორია:სანქტ-პეტერბურგში გარდაცვლილები
რომულო-გალიეგოსის მუნიციპალიტეტი (აპურე)

**რომულო-გალიეგოსი** — მუნიციპალიტეტი ვენესუელაში, აპურეს შტატში. მუნიციპალიტეტს ჩრდილოეთიდან ესაზღვრება მუნიოსის მუნიციპალიტეტი, ჩრდილო-დასავლეთიდან — პაესის მუნიციპალიტეტი, დასავლეთიდან — კოლომბია, სამხრეთიდან — პედრო-კამეხოს მუნიციპალიტეტი, ხოლო აღმოსავლეთიდან — აჩაგუასის მუნიციპალიტეტი.

რომულო-გალიეგოსის მუნიციპალიტეტის მოსახლეობა, 2007 წლის მონაცემებით, შეადგენს 23 839 ადამიანს. ხოლო ფართობი — 12 219 კმ².

## იხილეთ აგრეთვე
*აპურეს შტატი
*ვენესუელის მუნიციპალიტეტები

## სქოლიო
კატეგორია:აპურეს შტატის მუნიციპალიტეტები
ატაბაპოს მუნიციპალიტეტი

**ატაბაპო** — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლომბია, ჩრდილოეთიდან — აუტანისა და მანაპიარეს მუნიციპალიტეტები, სამხრეთიდან — მაროისა და რიო-ნეგროს მუნიციპალიტეტები, ხოლო აღმოსავლეთიდან — ალტო-ორინოკოს მუნიციპალიტეტი.

ატაბაპოს მუნიციპალიტეტის მოსახლეობა, 2007 წლის მონაცემებით, შეადგენს 10 625 ადამიანს. ხოლო ფართობი — 25 900 კმ².

მინი|მარჯვნივ|300 პქ|ატაბაპოს მუნიციპალიტეტის რუკა

## იხილეთ აგრეთვე
*ამასონასის შტატი
*ვენესუელის მუნიციპალიტეტები

## სქოლიო
კატეგორია:ამასონასის შტატის მუნიციპალიტეტები